CELEX: 62006CA0210
Language: mt
Date: 2008-12-16 00:00:00
Title: Kawża C-210/06: Sentenza tal-Qorti tal-Ġustizzja (Awla Manja) tas- 16 ta' Diċembru 2008 (talba għal deċiżjoni preliminari tal-iSzegedi Ítélőtábla — Ir-Repubblika tal-Ungerija) — Fil-kawża Cartesio Oktató és Szolgáltató Bt (Trasferiment tal-uffiċċju rreġistrat ta' kumpannija fi Stat Membru li mhuwiex dak fejn ġiet kkostitwita — Talba biex temenda l-indikazzjoni dwar l-uffiċċju rreġistrat fir-reġistru tal-kumpanniji — Rifjut — Appell kontra d-deċiżjoni tal-qorti inkarigata biż-żamma tar-reġistru tal-kumpanniji — Artikolu 234 KE — Rinviju għal deċiżjoni preliminari — Ammissibbiltà — Kunċett ta' qorti jew tribunal — Kunċett ta' qorti jew tribunal nazzjonali li kontra d-deċiżjonijiet tagħha/tiegħu m'hemm ebda rimedju ġudizzjarju skont il-liġi nazzjonali — Appell kontra d-deċiżjoni għal rinviju għal deċiżjoni preliminari — Poter ta' qorti tal-appell li tiċħad din id-deċiżjoni — Libertà ta' stabbiliment — Artikoli 43 KE u 48 KE)

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/3
            
         Sentenza tal-Qorti tal-Ġustizzja (Awla Manja) tas-16 ta' Diċembru 2008 (talba għal deċiżjoni preliminari tal-iSzegedi Ítélőtábla — Ir-Repubblika tal-Ungerija) — Fil-kawża Cartesio Oktató és Szolgáltató Bt
   (Kawża C-210/06) (1)
   
   (Trasferiment tal-uffiċċju rreġistrat ta' kumpannija fi Stat Membru li mhuwiex dak fejn ġiet kkostitwita - Talba biex temenda l-indikazzjoni dwar l-uffiċċju rreġistrat fir-reġistru tal-kumpanniji - Rifjut - Appell kontra d-deċiżjoni tal-qorti inkarigata biż-żamma tar-reġistru tal-kumpanniji - Artikolu 234 KE - Rinviju għal deċiżjoni preliminari - Ammissibbiltà - Kunċett ta' “qorti jew tribunal’ - Kunċett ta' “qorti jew tribunal nazzjonali li kontra d-deċiżjonijiet tagħha/tiegħu m'hemm ebda rimedju ġudizzjarju skont il-liġi nazzjonali’ - Appell kontra d-deċiżjoni għal rinviju għal deċiżjoni preliminari - Poter ta' qorti tal-appell li tiċħad din id-deċiżjoni - Libertà ta' stabbiliment - Artikoli 43 KE u 48 KE)
   (2009/C 44/04)
   Lingwa tal-kawża: L-Ungeriż
   Qorti tar-rinviju
   Szegedi Ítélőtábla
   Partijiet fil-kawża prinċipali
   Cartesio Oktató és Szolgáltató Bt
   Suġġett
   Talba għal deċiżjoni preliminari — Szegedi Ítélőtábla — Interpretazzjoni tal-Artikoli 43, 48 u 234 KE — Nuqqas ta' possibbiltà li jiġi ttrasferit l-uffiċċju rreġistrat ta' kumpannija kkostitwita skont id-dritt tal-Istat Membru lejn Stat Membru ieħor mingħajr ma jsir stralċ qabel fl-Istat Membru tal-oriġini
   Dispożittiv
   
               1)
            
            
               Qorti bħall-qorti tar-rinviju, li għandha tiddeċiedi appell kontra deċiżjoni ta' qorti inkarigata biż-żamma tar-reġistru tal-kumpanniji li tiċħad talba għal emenda ta' indikazzjoni f'dan ir-reġistru, għandha tiġi kkwalifikata bħala qorti jew tribunal li tista'/jista' tagħmel/jagħmel rinviju għal deċiżjoni preliminari skont l-Artikolu 234 KE, minkejja ċ-ċirkustanza li la d-deċiżjoni ta' din il-qorti u lanqas il-proċedura tal-appell tal-qorti tar-rinviju kontra din id-deċiżjoni ma jkunu inter partes.
            
         
               2)
            
            
               Qorti bħall-qorti tar-rinviju, li d-deċiżjonijiet tagħha mogħtija fil-kuntest ta' kawża bħal dik fil-kawża prinċipali li tista' tiġi appellata quddiem qorti ta' kassazzjoni, m'għandhiex tkun ikkwalifikata bħala qorti jew tribunal li kontra d-deċiżjonijiet tagħha/tiegħu m'hemm ebda rimedju ġudizzjarju skont il-liġi nazzjonali fis-sens tat-tielet paragrafu tal-Artikolu 234 KE.
            
         
               3)
            
            
               Meta japplikaw regoli nazzjonali dwar id-dritt ta' appell kontra deċiżjoni li titlob rinviju għal deċiżjoni preliminari, u taħt dawn ir-regoli, il-kawża prinċipali kollha tibqa' pendenti quddiem il-qorti tar-rinviju u d-deċiżjoni ta' rinviju għal deċiżjoni preliminari biss li tkun suġġetta għal appell limitat, it-tieni paragrafu tal-Artikolu 234 KE għandu jiġi interpretat fis-sens li l-kompetenza li din id-dispożizzjoni tat-Trattat tagħti lill-qorti tar-rinviju ma tistax titqiegħed inkwistjoni bl-applikazzjoni ta' tali regoli, li jippermettu lill-qorti li qed tiddeċiedi fl-appell li tbiddel d-deċiżjoni tar-rinviju għal deċiżjoni preliminari, li tirrendi inoperattiv dan ir-rinviju għal deċiżjoni preliminari u li tordna lill-qorti tar-rinviju sabiex tkompli bil-proċeduri legali nazzjonali li kienu ġew sospiżi.
            
         
               4)
            
            
               Fl-istat attwali tad-dritt Komunitarju, l-Artikoli 43 KE u 48 KE għandhom jiġu interpretati fis-sens li ma jipprekludux liġi ta' Stat Membru li tostakola kumpannija kkostitwita skont il-liġi nazzjonali ta' dan l-Istat Membru li tittrasferixxi l-uffiċċju rreġistrat tagħha fi Stat Membru ieħor waqt illi żżomm l-istatus tagħha ta' kumpannija skont il-leġiżlazzjoni nazzjonali tal-Istat Membru skont liema liġi hija ġiet ikkostitwita.
            
         
      (1)  ĠU C 165, 15.7.2006.